text: [{"text_idx": "#000001", "text": "Ny\u0301ggj skipan fyri buss- og bilafer\u00f0slu i\u0301 Tj\u00f8rnuvi\u0301k skal royndarkoyrast"}, {"text_idx": "#000002", "text": "Ma\u0301nadagin ver\u00f0ur skipanin vi\u00f0 fer\u00f0sluljo\u0301sum i\u0301 Li\u0301\u00f0ini oman mo\u0301ti Tj\u00f8rnuvi\u0301k sett i\u0301 verk, og fra\u0301 6. juli ver\u00f0ur stongt fyri fer\u00f0slu i\u0301 Tj\u00f8rnuvi\u0301k og o\u0301vi\u00f0komandi, eisini bussar og hu\u0301svognar, skulu parkera uttanfyri bygdina ella a\u0301 parkerings\u00f8kinum nor\u00f0anfyri Haldo\u0301rsvi\u0301k"}, {"text_idx": "#000003", "text": "- Sunda kommuna, Visit Faroe Islands og Landsverk hava i\u0301 eitt longri ti\u0301\u00f0arskei\u00f0 umr\u00f8tt, hvat kann gerast fyri at gera liviumst\u00f8\u00f0urnar hja\u0301 borgarum og vitjandi i\u0301 Tj\u00f8rnuvi\u0301k betri, og hava ymiskar loysnir veri\u00f0 umr\u00f8ddar vi\u00f0 m.a. borgarar i\u0301 Tj\u00f8rnuvi\u0301k og akt\u00f8rar innan fer\u00f0avinnuna. Somulei\u00f0is er fra\u0301grei\u00f0ing vi\u00f0 i\u0301t\u00f8kiligum tilm\u00e6lum til a\u0301t\u00f8k framleidd og eru ta\u00f0 partar av hesum tilm\u00e6lum, i\u00f0 nu\u0301 ver\u00f0a sett i\u0301 verk.Hetta skrivar Sunda kommuna a\u0301 heimasi\u0301\u00f0u si\u0301nari, i\u0301 samband vi\u00f0 at ein royndarskipan vi\u00f0vi\u0301kjandi fer\u00f0sluni i\u0301 og t\u00e6tt vi\u00f0 Tj\u00f8rnuvi\u0301k, ver\u00f0ur sett i\u0301 verk mikudagin 6. juli og ver\u00f0ur virkin alt summari\u00f0.Talan er fyrst og fremst um fer\u00f0sluljo\u0301s, i\u00f0 ver\u00f0a sett upp i\u0301 Li\u0301\u00f0ini oman mo\u0301ti Tj\u00f8rnuvi\u0301k fyri at fa\u0301a fer\u00f0sluna at gli\u0301\u00f0a betri, og so ta\u00f0 slepst undan mo\u0301tkoyrandi fer\u00f0slu a\u0301 hesum smala strekki. Hetta byrjar longu ma\u0301nadagin 4. juli."}, {"text_idx": "#000004", "text": "Bygdin ver\u00f0ur eisini stongd fyri o\u0301vi\u00f0komandi fer\u00f0slu, og \u00f8ll vitjandi skulu parkera uttanfyri bygdina, antin a\u0301 parkeringpla\u0301ssinum beint vi\u00f0 bygdina, ella a\u0301 parkerings\u00f8kinum nor\u00f0anfyri Haldo\u0301rsvi\u0301k.Si\u0301\u00f0ani eru eisini ymiskt a\u0301t\u00f8k fyri parkerk; millum anna\u00f0 at sensorar eru lagdir i\u0301 parkeringspla\u0301ssini i\u0301 Tj\u00f8rnuvi\u0301k og kunningarskelti ver\u00f0ur sett upp i\u0301 Haldo\u0301rsvi\u0301k, i\u00f0 vi\u0301sir, um t\u00f8k p-pla\u0301ss eru i\u0301 Tj\u00f8rnuvi\u0301k. Bussar kunnu framyvir ikki parkera i\u0301 bygdini - bert seta fer\u00f0afo\u0301lk av - og hu\u0301svognar kunnu eiheldur parker a i\u0301 Tj\u00f8rnuvi\u0301k. Eins og vi\u00f0 bussum ver\u00f0ur vi\u0301st til Haldo\u0301rsvi\u0301kar.Til ber at lesa um \u00f8ll a\u0301t\u00f8kini a\u0301 sunda.fo"}, {"text_idx": "#000005", "text": "Kort: sunda.foHeimasi\u0301\u00f0an sunda.fo skrivar, at ta\u0301 summari\u00f0 er fari\u00f0 afturum ver\u00f0a a\u0301t\u00f8kini eftirmett, og ta\u0301 ver\u00f0ur avger\u00f0 tikin um, hvussu fer\u00f0afo\u0301lkafer\u00f0slan eigur at skipast framyvir. Somulei\u00f0is ver\u00f0a royndirnar fra\u0301 hesi skipan bru\u0301ktar til at meta um sli\u0301k skipan kann setast i\u0301 verk a\u00f0rasta\u00f0ni i\u0301 landinum.- Sunda kommuna ynskir at takka Visit Faroe Islands, Landsverki, Gunn Ra\u0301\u00f0geving og Politinum fyri gott samstarv og virkishugin, i\u00f0 gj\u00f8rdi ta\u00f0 m\u00f8guligt at fa\u0301a sli\u0301ka skipan setta i\u0301 verk vi\u00f0 stuttum skotbra\u0301i. Somulei\u00f0is takkar kommunan tj\u00f8rnuvi\u0301kingum fyri jaligt og konstruktivt samskifti um m\u00f8guleikarnar."}]